Mandeklubbens
Madklub

Tirsdag
den 26.02.2008

Ved
Hold 5

Hovedret

Mexikansk Kyllingelasagne

Ingredienser:

500 g. kyllingebryst i tynde strimler

lidt olie, eks. Vindruekerneolie

lasagneplader 9-12 stk afhængig af fad
størrelse

1 pakke frossen helbladet spinat 450 g.

1 ds. flådede hakkede tomater

1 løg

3-4 fed hvidløg

3-4 dl.
piskefløde

4 tsk. mexicansk krydderi (santa maria)

3-4 tsk. ostindisk karry

4 spsk. Ketchup

Salt

Peber

½-1 spsk Oregano

200 g. mild revet ost

Tø spinaten op, og
hak den groft med en kniv.

Steg kyllingestrimlerne gyldne i lidt olie og karry.

Hak løg og hvidløg, og svits det i lidt olie i en gryde.
Hæld tomaterne i gryden sammen med fløde, ketchup og alle
krydderierne.

Lad denne sauce koge i 15
minutter, og smag den så evt. til med flere krydderier. Den må
gerne være stærk, da spinaten tager noget af smagen.

Smør et ovnfast fad. Læg et lag lasagneplader, hæld lidt
sauce over, læg et lag spinat samt lidt kylling, og drys med ost.
Fortsæt sådan i 3 lag, og slut med sauce og ost.

Lad den gerne trække lidt, inden den bages i ovnen ved 180 grader C i ca.
1/2 time.

Serveres med et godt brød, og evt. salat

Tilbehør
til Hovedret

Mexikansk Madbrød m. peberfrugt

Ingredienser:

1 rød peberfrugt

4 stilke bladselleri

1 løg

½ spsk tørret basilikum

1 spsk. Olivenolie

3 dl vand

1 spsk honning

30 g gær

½ tsk urtesalt

200 g
fuldkornshvedemel

50 g grahamsmel

400-450
g hvedemel

Blend alle
grøntsager fint.

Rør olie, vand og
honning sammen og varm blandingen forsigtigt op og opløs gæren
heri.

Rør
grøntsagsmosen sammen med de grove meltyper.

Ælt hvedemelet i
lidt ad gangen.

Ælt dejen, til den
er smidig.

Lad den hæve
tildækket 40 minutter.

Slå dejen ned og
form et stort brød eller 4 flutes eller 12 boller. Lad dem
efterhæve på pladen 15 minutter. Rids brødene og bag dem
midt i en 200 grader varm ovn.

Brød ca. 40
minutter.

Flutes og boller ca. 20
minutter.

Lad brødene
afkøle på en rist.